Այսպիսով, երկու վեպերում էլ հերոսները ոճրագործությունից հետո թոթափում են իրենցից ոճիր գործած լինելու գիտակցությունը, մի դեպքում` ուխտագնացությամբ, մյուս դեպքում ուղղակի փախուստով: Բայց փախուստը մեղքից ու պատժից միայն ճանապարհ է դառնում դեպի հաջորդ ոճիրը կամ փոխակերպումը զոհի: Երկու վեպերում էլ հերոսները, անցնելով ոճրի երկար ճանապարհով, ի վերջո կանգնում են սեփական սխալի գիտակցման, զղջման և ինքնախարազանման խնդրի առաջ: Ի վերջո, ոճրագործը դառնում է զոհ: